b'\n_START_ARTICLE_\nPunta Arenas\n_START_SECTION_\nEtimologija\n_START_PARAGRAPH_\nAngle\xc5\xa1ki raziskovalec iz 18. stoletja, John Byron, je v\xc4\x8dasih to obmo\xc4\x8dje imenoval Sandy Point. \xc5\xa0ele leta 1843 je vlada posku\xc5\xa1ala vzpostaviti utrdbo in naselje na Fuerte Bulnesu. Ime Punta Arenas izhaja iz \xc5\xa1panskega izraza Punta Arenosa, dobesedni prevod angle\xc5\xa1kega imena "Sandy Point". Mesto je bilo znano tudi kot Magallanes. Danes se ta izraz uporablja za opis upravne regije, ki vklju\xc4\x8duje mesto._NEWLINE_Punta Arenas je poimenovano tudi kot \xc2\xbbmesto rde\xc4\x8dih streh\xc2\xab\xc2\xa0zaradi rde\xc4\x8de pobarvanih kovinskih streh, ki so mesto dolga leta ozna\xc4\x8devale. Od leta 1970 je uporaba ve\xc4\x8d drugih barv na za\xc5\xa1\xc4\x8ditnih oblogah povzro\xc4\x8dila ve\xc4\x8djo raznolikost zna\xc4\x8dilnih kovinskih streh.\n_START_SECTION_\nGeografija\n_START_PARAGRAPH_\nPunta Arenas le\xc5\xbei severovzhodni obali polotoka Brunswick in je med najve\xc4\x8djimi mesti v celotni Patagoniji. Leta 2012 je imelo mesto 127.454 prebivalcev . Od obale Antarktika je oddaljeno pribli\xc5\xbeno 1418,4 km._NEWLINE_Regija Magallanes velja za del \xc4\x8dilske Patagonije. Magallanes je \xc5\xa1pansko za Magellan po Ferdinandu Magellanu, portugalskem raziskovalcu, ki je jadral za \xc5\xa0panijo. Ko je plul okoli Zemlje, se je leta 1520 pribli\xc5\xbeal sedanjemu mestu Punta Arenas. V zgodnjih angle\xc5\xa1kih navigacijskih dokumentih je ta stran ozna\xc4\x8dena kot \xc2\xbbSandy Point\xc2\xab._NEWLINE_Razen vzhodne obale, kjer so naselja Guairabo, Rio Amarillo in Punta San Juan, je polotok ve\xc4\x8dinoma nenaseljen. Ob\xc4\x8dina Punta Arenas obsega celoten polotok Brunswick, pa tudi vse otoke zahodno od Velikega otoka Ognjena zemlja (Isla Grande de Tierra del Fuego) in severno od Cockburnovega in Magdalenskega kanala._NEWLINE_Najve\xc4\x8dji izmed otokov so: Santa In\xc3\xa9s, Desolaci\xc3\xb3n, Dawson, Aracena, Clarence, Carlos in otok Wickham._NEWLINE_Razen Dawsonovega otoka, na katerem je v letu 2002 \xc5\xbeivel pribli\xc5\xbeno 301 \xc4\x8dlovek, so otoki ve\xc4\x8dinoma nenaseljeni. Otok Clarence je imel pet prebivalcev.\n_START_SECTION_\nPodnebje\n_START_PARAGRAPH_\nZaradi velike ju\xc5\xbene zemljepisne \xc5\xa1irine ima Punta Arenas subpolarno oceansko podnebje (K\xc3\xb6ppnova podnebna klasifikacija Cfc), ki meji na podnebje tundre. Sezonsko temperaturo v Punta Arenasu mo\xc4\x8dno kroji bli\xc5\xbeina oceana, povpre\xc4\x8dna ni\xc5\xbeja temperatura v juliju je blizu -1 \xc2\xb0 C in v januarju 14 \xc2\xb0 C. Znano je po konstantnih temperaturah, ki se med letnimi \xc4\x8dasi le malo razlikujejo. Padavine so najvi\xc5\xa1je v aprilu in maju, sne\xc5\xbena sezona je v \xc4\x8dilski zimi (od junija do septembra). Kot velja za ve\xc4\x8dino Patagonije, je povpre\xc4\x8dna letna koli\xc4\x8dina padavin precej nizka, le  380 mm, zaradi padavinske sence, ki jo povzro\xc4\x8dajo Andi. Povpre\xc4\x8dna temperatura ni ni\xc5\xbeja od +1 \xc2\xb0 C.  Mesto je znano tudi po mo\xc4\x8dnih vetrovih (do 130 km / uro), ki so poleti najmo\xc4\x8dnej\xc5\xa1i. Mestni uradniki so postavili vrvi med stavbami v sredi\xc5\xa1\xc4\x8du mesta, da bi pomagali pe\xc5\xa1cem pri hoji. _NEWLINE_Punta Arenas je od leta 1986 bilo prvo znatno poseljeno mesto na svetu, ki ga je neposredno prizadelo tanj\xc5\xa1anje ozonske plasti. Za njegove prebivalce velja, da so izpostavljeni potencialno \xc5\xa1kodljivim vplivom ultravijoli\xc4\x8dnega sevanja.\n_START_SECTION_\nZgodovina\n_START_PARAGRAPH_\nDve zgodnji \xc5\xa1panski naselji sta bili postavljeni vzdol\xc5\xbe Magellanovega preliva. Prvo leta 1584 in se je imenovalo Nombre de Jes\xc3\xbas. Ni uspelo zaradi te\xc5\xbekih vremenskih razmer in te\xc5\xbeav pri pridobivanju hrane in vode in ogromnih razdalj do drugih \xc5\xa1panskih pristani\xc5\xa1\xc4\x8d. Druga kolonija Rey don Felipe je poskusila pribli\xc5\xbeno 80 kilometrov ju\xc5\xbeno od Punta Arenasa. Ta je postala znana pozneje kot Puerto del Hambre, v\xc4\x8dasih prevedeno kot pristani\xc5\xa1\xc4\x8de lakote ali stradanja. \xc5\xa0panija je vzpostavila ta naselja, da bi za\xc5\xa1\xc4\x8ditila ladijski promet in prepre\xc4\x8dila piratstvo angle\xc5\xa1kih piratov in sicer kontrolirala Magellanov preliv. Kapitan angle\xc5\xa1kih gusarjev, Thomas Cavendish, je leta 1587 re\xc5\xa1il zadnjega pre\xc5\xbeivelega \xc4\x8dlana Puerto del Hambre.\n_START_SECTION_\nKazenska kolonija\n_START_PARAGRAPH_\nLeta 1843 je \xc4\x8dilska vlada poslala ekspedicijo za izgradnjo utrdbe in vzpostavitev stalne naselbine na obali Magellanovega preliva. Gradila in naro\xc4\x8dila je dvojambornik Goleta Ancud. Pod poveljstvom Johna Williamsa Wilsona \xc4\x8dilske mornarice, je prepeljal posadko 21 ljudi (kapitan, osemnajst \xc4\x8dlanov posadke in dve \xc5\xbeenski) ter tovor. Ustanovitveni akt naselja ima datum 21. septembra 1843. _NEWLINE_Ko si je \xc4\x8cile leta 1843 z zgraditvijo utrdbe Fuerte Bulnes prisvojil Magellanov preliv, se je \xc5\xbee prvo zimo izkazalo, da tamkaj\xc5\xa1nje razmere niso ugodne za poselitev. Voja\xc5\xa1ki guverner Jos\xc3\xa9 de los Santos Mardones je zato leta 1848 odredil selitev naselbine dobrih 60 km severneje ob izliv reke Las Limas, kjer so bile razmere za bivanje dosti ugodnej\xc5\xa1e. Do takrat je bil kraj na zemljevidih ozna\xc4\x8den (nekateri poimenovanje pripisujejo Johnu Byronu z angle\xc5\xa1kim imenom \xc2\xbbSandy Point\xc2\xab\xc2\xa0(pe\xc5\xa1\xc4\x8deni rt). 18. decembra 1848 je bila formalno ustanovljena naselbina, ki so jo spo\xc4\x8detka poimenovali Punta Arenosa po neposrednem prevodu angle\xc5\xa1kega imena v \xc5\xa1pan\xc5\xa1\xc4\x8dino. Ime se je s\xc4\x8dasoma popa\xc4\x8dilo v dana\xc5\xa1njo obliko Punta Arenas._NEWLINE_Sredi 19. stoletja je \xc4\x8cile uporabljal Punta Arenas kot kazensko kolonijo in disciplinsko napotitev voja\xc5\xa1kega osebja s \xc2\xbbproblemati\xc4\x8dnim\xc2\xab\xc2\xa0vedenjem\xc2\xab. Naseljevali so tudi priseljence. Decembra 1851 je bil v zaporu upor, ki ga je vodil poro\xc4\x8dnik Cambiaso, umorili so guvernerja Mu\xc3\xb1oza Gamero in duhovnika ter uni\xc4\x8dili cerkev in bolni\xc5\xa1nico.  Poveljstvo je prevzel poveljnik Stewart iz HMS Viraga, ki sta mu pomagali dve \xc4\x8dilski ladji: Indefatigable in Meteoro. _NEWLINE_Posledica vstaje leta 1877, znane pod imenom El mot\xc3\xadn de los artilleros, je bilo uni\xc4\x8denje velikega dela mesta in pomor \xc5\xa1tevilnih civilistov, ki niso bili neposredno povezani z zaporom. S\xc4\x8dasoma je bilo mesto obnovljeno. Rast industrije v povezavi z ov\xc4\x8derejo in odkritje zlata ter pove\xc4\x8danje ladijske trgovine je privabljajo \xc5\xa1tevilne nove naseljence in mesto je napredovalo.\n_START_SECTION_\nGospodarski razcvet\n_START_PARAGRAPH_\nLokalno gospodarstvo je v za\xc4\x8detku temeljilo na trgovini s ko\xc5\xbeami tjulnjev in gvanakov, lesom, guanom, premogom in zlatom. Gospodarstvo je resni\xc4\x8dno za\xc5\xbeivelo \xc5\xa1ele v zadnji \xc4\x8detrtini 19. stoletja, ko so s Falklandskih otokov uvozili prve ovce. Med pribli\xc5\xbeno letoma 1890 in 1940 je regija Magallanes postala ena od najpomembnej\xc5\xa1ih svetovnih regij za ov\xc4\x8derejo, pri \xc4\x8demer je eno podjetje (Sociedad Explotadora de Tierra del Fuego) nadzorovalo ve\xc4\x8d kot 10.000 kvadratnih kilometrov ozemlja v ju\xc5\xbenem \xc4\x8cilu in Argentini. Sede\xc5\xbe te dru\xc5\xbebe in domovi lastnikov so bili v Punta Arenas. _NEWLINE_\xc5\xbde prej je pristani\xc5\xa1\xc4\x8de postalo pomembna premogovna postaja za parnike na plovbi med Atlantskim in Tihim oceanom, promet se mu je \xc5\xa1e posebej pove\xc4\x8dal med kalifornijsko zlato mrzlico. Gospodarski razvoj je privabil \xc5\xa1tevilne priseljence, poleg \xc4\x8cilencev z oto\xc4\x8dja [[|arhipelag Chilo\xc3\xa9|Chilo\xc3\xa9]] \xc5\xa1e predvsem Hrvate, Irce, \xc5\xa0kote, \xc5\xa0pance in Portugalce. V tem \xc4\x8dasu je mesto dobilo za \xc4\x8cile nenavadno severnoevropsko arhitekturo._NEWLINE_Po letu 1914 se je ve\xc4\x8dina prometa preusmerila \xc4\x8dez Panamski prekop, danes pristani\xc5\xa1\xc4\x8de ve\xc4\x8dinoma uporabljajo turisti\xc4\x8dna kri\xc5\xbearjenja in znanstvene ekspedicije. Mesto je del nekdanjega bogastva ohranilo s preusmeritvijo v sredi\xc5\xa1\xc4\x8de za predelavo in trgovino z volno.\n_START_SECTION_\nDemografija\n_START_PARAGRAPH_\nPo popisu Nacionalnega statisti\xc4\x8dnega in\xc5\xa1tituta iz leta 2002 je imela ob\xc4\x8dina 119.496 prebivalcev (60.616 mo\xc5\xa1kih in 58.880 \xc5\xbeensk). Od teh je 116.005 (97,1%) \xc5\xbeivelo v urbanih obmo\xc4\x8djih in 3491 (2,9\xc2\xa0%) na pode\xc5\xbeelskih obmo\xc4\x8djih. Ob popisu leta 2012 ima 127.454 prebivalcev._NEWLINE_Mesto je sredi devetnajstega stoletja naselilo veliko kolonistov iz \xc5\xa0panije in Hrva\xc5\xa1ke in mnogi njihovi potomci \xc5\xa1e vedno \xc5\xbeivijo tukaj. Druge narodne etni\xc4\x8dne skupine so Nemci, Angle\xc5\xbei, Italijani, \xc5\xa0vicarji in Irci._NEWLINE_Hrva\xc5\xa1ko priseljevanje je bil klju\xc4\x8dni razvoj v regiji Magallanes in \xc5\xa1e zlasti v mestu. Trenutno se ta vpliv \xc5\xa1e vedno odra\xc5\xbea v imenih trgovin, ulic in \xc5\xa1tevilnih stavb. Po nekaterih virih je pribli\xc5\xbeno 50\xc2\xa0% prebivalstva Punta Arena etni\xc4\x8dnih Hrvatov.\n_START_SECTION_\nGospodarstvo\n_START_PARAGRAPH_\nDo leta 2006 je bilo gospodarstvo Punta Arenasa in regije raznoliko. Tu so glavne zaloge nafte v \xc4\x8cilu, skupaj z nekaterim premogovniki. _NEWLINE_Kmetijska proizvodnja, vklju\xc4\x8dno z ovcami in govedom, \xc5\xa1e naprej igra pomembno vlogo. Obstaja ribolov in gozdarstvo._NEWLINE_Turizem je prispeval k mestnemu gospodarstvu in nenehno raste. Zanimivosti so stolnica in druge pomembne cerkve, mestno pokopali\xc5\xa1\xc4\x8de in Magellanov kip. _NEWLINE_Obiskovalci danes lahko obi\xc5\xa1\xc4\x8dejo muzej Sarah Braun, ki je bil ustanovljen v nekdanji stavbi Braun-Men\xc3\xa9ndez v sredi\xc5\xa1\xc4\x8du Punta Arenasa. Druge priljubljene zanimivosti sta dve bli\xc5\xbenji koloniji magellanovih pingvinov in rekonstruirana utrdba naselja Fuerte Bulnes._NEWLINE_Nekatere potni\xc5\xa1ke ladje na Antarktiko odhajajo iz pristani\xc5\xa1\xc4\x8da Punta Arenas, ki slu\xc5\xbei tudi kot vozli\xc5\xa1\xc4\x8de za \xc5\xa1tevilne linije kri\xc5\xbearjenj, ki potujejo vzdol\xc5\xbe kanalov in fjordov regije._NEWLINE_Redne trajektne proge povezujejo Punta Arenas z glavnim otokom Tierra del Fuego in manj pogoste do \xc4\x8dilskega mesta Puerto Williams. _NEWLINE_Od Falklandske vojne, ko so med Falklandskimi otoki in Argentino prekinili prometne povezave, je Punta Arenas postal glavna zunanja povezava z arhipelagom.'